# เฟื่องวิชชุ์ อนิรุทธเทวา
พันเอก เฟื่องวิชชุ์ อนิรุทธเทวา (เกิด 28 กรกฎาคม พ.ศ. 2506) เป็นนายทหาร นักกีฬาและนักการเมืองชาวไทย ตําเเหน่งผู้ช่วยรัฐมนตรีประจํากระทรวงพลังงาน(พีระพันธุ์ สาลีรัฐวิภาค) เเละผู้อำนวยการพรรครวมไทยสร้างชาติ

 ประวัติ
เฟื่องวิชชุ์เป็นบุตรชายของพลเอก เฟื่องเฉลย อนิรุทธเทวา กับหม่อมราชวงศ์วิมลโพยม (ราชสกุลเดิม สวัสดิวัตน์) มีชื่อเล่นว่า "แซม" สืบตระกูลโดยเป็นหลานชายของพระยาอนิรุทธเทวา (หม่อมหลวงฟื้น พึ่งบุญ) ผู้เป็นเจ้าของบ้านพิษณุโลก น้องชายของเจ้าพระยารามราฆพ (หม่อมหลวงเฟื้อ พึ่งบุญ) ผู้เป็นเจ้าของบ้านนรสิงห์ โดยที่ตระกูลอนิรุทธเทวารับราชการทหารมาตั้งแต่รัชสมัยล้นเกล้ารัชกาลที่ 6

เฟื่องวิชชุ์สำเร็จการศึกษาจากโรงเรียนนายร้อยพระจุลจอมเกล้ารุ่นที่ 33 (จปร.33) ปริญญาโทด้านการจัดการจากสถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย มีความสามารถทางด้านกีฬาโดยเป็นนักกีฬาขี่ม้าทีมชาติไทย‘เฟื่องวิชชุ์’ ตกม้าขาหัก ชวดแข่งอีเวนติ้ง อชก. วันสุดท้าย แต่ทีมไทยยังมีลุ้นเหรียญเงิน เป็นกัปตันทีมขี่ม้า เคยได้รับเหรียญทองจากการแข่งขันในกีฬาซีเกมส์และเอเชียนเกมส์

เฟื่องวิชชุ์สมรสกับสุวัฒนา ชินวัตร

 งานการเมือง 
ในการเลือกตั้งปี พ.ศ. 2548 พ.อ.เฟื่องวิชชุ์ ได้ลงรับสมัครเลือกตั้งเป็น ส.ส. ในสังกัดพรรคประชาธิปัตย์ ในเขต 11 กรุงเทพมหานคร ซึ่งประกอบด้วยเขตดินแดงอย่างกระทันหัน แทนที่ ส.ส. เก่าคือ นายพีระพันธุ์ สาลีรัฐวิภาค ที่ย้ายไปลงในระบบบัญชีรายชื่อแทน โดย พ.อ.เฟื่องวิชชุ์ ต้องเผชิญกับคู่แข่งคนสำคัญจากพรรคไทยรักไทยคือ นายยุรนันท์ ภมรมนตรี ผลการเลือกตั้ง นายยุรนันท์ได้รับการเลือกตั้งด้วยคะแนนที่ห่างจาก พ.อ.เฟื่องวิชชุ์ พอสมควร (นายยุรนันท์ได้ 40,176 คะแนน พ.อ.เฟื่องวิชชุ์ได้ 30,497 คะแนน)

เฟื่องวิชชุ์มีตำแหน่งเป็นเลขานุการ นายพีระพันธุ์ สาลีรัฐวิภาค รัฐมนตรีว่าการกระทรวงยุติธรรม ในสมัยรัฐบาลที่มีนายอภิสิทธิ์ เวชชาชีวะ เป็นนายกรัฐมนตรียินดีต้อนรับ พันเอกเฟื่องวิชชุ์ อนิรุทธเทวา เลขานุการรัฐมนตรีว่าการกระทรวงยุติธรรมเช็กขุมกำลัง รวมคนสร้างชัย ใน ‘รวมไทยสร้างชาติ’

ในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 83 สังกัดพรรคประชาธิปัตย์ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคประชาธิปัตย์) แต่ไม่ได้รับเลือกตั้ง และในปี 2562 เขาเป็นผู้อำนวยการศูนย์ประสานงานของพรรคประชาธิปัตย์ ในเขตบางซื่อ-ดุสิตปชป.เปิดตัว"หมอเอ้ก"ผู้สมัครหน้าใหม่เขตบางซื่อ-ดุสิต... อ่านต่อที่ : https://d.dailynews.co.th/politics/687215/ 

ต่อมาในวันที่ 4 ธันวาคม พ.ศ. 2567 เขาได้รับแต่งตั้งเป็นผู้ช่วยรัฐมนตรีประจํากระทรวงพลังงาน(พีระพันธุ์ สาลีรัฐวิภาค)  ในรัฐบาลแพทองธาร ชินวัตร ควบตําเเหน่งผู้อำนวยการพรรครวมไทยสร้างชาติ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๘ ตอนที่ ๑๔ ข หน้า ๗๓, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๘, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๓ , เล่ม ๑๓๘ ตอนพิเศษ ๒ ข หน้า ๖๖, ๒๙ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๕ ตอนที่ ๒ ข หน้า ๒๖, ๑๘ มกราคม ๒๕๔๑

 ลำดับสาแหรก